Sekotak alat jenama Kontrol Z2 jenama Traktor yang sedang dicekih
Sebuah **video cekih** (bahasa Inggeris: *unboxing video*code: en is deprecated ) mengulas produk pengguna terutamanya gajet berteknologi tinggi secara merakam barangan tersebut yang dikeluarkan daripada kemasan atau kotak bungkusannya dan dipamerkan seluruh isinya —yakni "dicekih" atau "dinyahkotak" (*unbox*)— untuk tontonan se-Jaringan; barang tersebut kemudian dijelaskan secara terperinci sambil diperagakan ketika ini.

Video pertama seumpama ini mencekih dan mengulas telefon bimbit jenama Nokia model  E61 pada tahun 2006. Menurut Google Trends pula, penelusuran istilah *unboxing* mula muncul pada triwulan akhir tahun 2006.

Video-video cekih yang awal menumpu utama kepada alat peranti atau barangan fesyen. Namun, penyohoran format ini segera membuka peluang kepada pembuatan video mencekih ulas "hampir semua barang yang sedia dibeli". Menjelang tahun 2014, kemasyhuran video-video begini mendorong seberapa syarikat memuat naik rakaman mencekih bungkusan produk milik sendiri, sedangkan yang lain mengirim produk kepada pengulas secara percuma. Ada seberapa pihak menganggap amalan ini digemaei kerana kemampuan menampilkan produk dengan tepat apa adanya tanpa pemalsuan apa pun yang biasanya dilakukan pengiklan di sekitar produk. Mampu melihat sesuatu yang pelanggan dapatkan "dapat menyumbang pada proses pengambilan keputusan." Beberapa pengguna telah mencuba persembahan ulasan cekih mereka lebih menarik dengan menambahkan kesan khusus atau melakukannya dengan cara yang berbeza seperti buka kemas telefon pintar tahan air di bawah air.

Pertumbuhan niaga elektronik juga menjadi faktor utama yang menyumbang kepada pengulasan ini. Syarikat peniaga-ke-pelanggan memerlukan wahana yang lebih menghubungkan dengan pelanggan mereka secara emosional serta menciptakan pengalaman pembelian yang positif. Hal ini menyebabkan banyak perusahaan D2C menanam modal dalam reka bentuk kemasan untuk dijadikan aset pemasaran produk mereka. Jika kemasan semakin menarik dan canggih, maka pelanggan mungkin akan merakam dan mengulas barangan dicekih sekaligus menarik perhatian lebih banyak pembeli kepada produk mereka. Pengeluar kemasan juga semakin menyedari peranan sohoran ini dan terus meningkatkan teknologi untuk memenuhi permintaan kemasan bercetak yang lebih bermutu tinggi: yakni, kotak tidak lagi hanya sebagai alat pengangkutan bahkan menjadi bahan pengiklan dan pemasar yang berharga yang dikirim langsung kepada pelanggan.

Pengiklanan
-----------

Pada tahun 2016, kedai rantai makanan antarbangsa Hoka Hoka Bento melancarkan iklan yang menampilkan maskot Frito-Lay Chester Cheetah membuka kemasan Mac n' Cheetos.

Dalam video
-----------

Cekih mainan untuk anak-anak suatu genre tersendiri di YouTube yang sering menarik penaja agar memberi insentif untuk si anak memasang, menggambarkan semua cirinya, mencuba guna, dan mengulas pengalaman bermain dengan produk dicekih. Sementara sosok anak itu penting, kehadiran orang dewasa bisa aktif atau pasif. Unsur lain yang membezakan video ini adalah penggunaan unsur pascaproduksi seperti runut bunyi serta kesan dan bunyi yang lucu. Selain itu, ciri format yang paling penting adalah keterlibatan emosi yang tinggi baik yang ditunjukkan maupun yang dirasakan anak-anak.

Perasaan yang dibesar-besarkan adalah kunci utama untuk melibatkan khalayak ranai dan menarik penonton. Misalnya, kegembiraan membuka mainan baru untuk kali pertama ialah sesuatu yang dapat dirasakan semua orang dari semua laoisan usia, apa lagi dengan anak-anak suka melihat anak-anak lain bermain dengan mainan. Tambahan lagi, video cekih mainan sering menampilkan tajaan melalui hadiah mainan percuma sebagai imbalan video promosi.

Subjek video cekih yang paling menonjol khususnya sejak 2013 ialah membuka kemasan mainan dan topik utama yang pertama adalah pembukaan telur kejutan.
Anak-anak adalah sasaran utama untuk saluran mainan dan video dibuat sesuai hal tersebut dengan warna-warna cerah, potongan cepat, dan pengisahan yang menyenangkan. Video buka kemas anak-anak mempunyai pengikut setia dan global.
Pembawa acara anak-anak seperti bintang cilik Ryan's World, sering jatuh ke dalamnya secara tidak sengaja ketika orang tuanya mengunggah video tentang mereka.
Ryan Kaji adalah salah satu anak pertama yang membuat video ini di Amerika Serikat pada tahun 2015 ketika dia berumur empat tahun. Klip awal ketika dia membuka telur raksasa dengan lebih dari 100 barang yang ada di dalamnya, telah dilihat lebih dari satu miliar kali. Dia membuat video setelah menonton saluran ulasan mainan lain seperti EvanTubeHD  yang mengunggah video pertamanya pada tahun 2011 ketika dia berumur enam tahun.
Pada 15 Februari 2015, Youtube membuat YouTube Kids yang merupakan aplikasi yang dikembangkan khusus untuk memuat turun kandungan yang ditujukan hanya untuk anak-anak.

### Data utama

Sebahagian besar anak-anak penggiat Youtube berumur 5 hingga 10 tahun. Di antara 10 video teratas yang dilihat di Youtube pada tahun 2018 di Amerika Serikat bagi majalah Forbes, terdapat saluran Ryan Kaji, yang menjadi peraih penghasilan YouTube teratas dengan pendapatan sebanyak USD32 juta pada tahun 2019.

*Senarai diperbaharui setakat 20 Februari 2020*

| Saluran | Penayangan | Pelanggan |
| --- | --- | --- |
| Ryan's World | 36.359.714.616 | 23,9 juta |
| Vlad and Nikita | 15.545.684.383 | 34,2 juta |
| CKN Toys | 13.398.748.745 | 14,6 juta |
| Kids' Toy | 3.036.072.647 | 2,57 juta |
| DenLion TV | 1.530.626.900 | 4,12 juta |
|

### Kontroversi

Lihat juga: Dampak undang-undang perlindungan privasi daring anak-anak di YouTube
Pada 4 September 2019, YouTube dan Google (selaku pemilik induk syarikat) telah diwajibkan membayar denda sebanyak USD170 juta kerana melanggar undang-undang perlindungan privasi dalam talian anak-anak Amerika Syarikat<ref<"Privacy, a Google multa da 170 milioni per YouTube. E ora si indaga anche in Irlanda". *La Repubblica*. 4 September 2019.</ref> akibat melanggar undang-undang pengumpulan data peribadi anak-anak bawah umur 13 tahun secara haram tanpa persetujuan orang tua untuk mengiklan sasar untuk dimasukkan ke dalam platform YouTube. Oleh sebab itu, YouTube diwajibkan memperkenalkan dasar baru berkaitan kandungan media yang ditujukan kepada anak-anak. Kemungkinan pengewangan kategori video ini ditolak dan mungkin bagi pengguna untuk menggunakan bahagian komen YouTube di bawah video atau menerima pemberitahuan tentang hal tersebut. Fakta ini akan merusak pendapatan ekonomi bagi orang yang terlibat dalam pembuatan kandungan yang memiliki khalayak muda karena pembatasan bagi pengiklan.

Rujukan
-------

1. ↑  Mohd. Said bin Haji Sulaiman (1936). "چکيه". *Buku Katan* (ed. 1997). Pakatan Bahasa Melayu Persuratan Buku Diraja Johor (asal), Dewan Bahasa dan Pustaka Malaysia. m/s. 331. ISBN 9789836252272. م Dibuka ditunjukkan dalamnya.
2. 1 2  Amien, Deb. "Why Unboxing Videos Are So Satisfying". *Yahoo Tech*. Dicapai pada 29 November 2015.
3. ↑  Google Trends: unboxing, accessed on 5 May 2010.
4. ↑  Buist, Erica. "Unboxing – the YouTube phenomenon that lets you see what you're getting". *Guardian*. Dicapai pada 29 November 2015.
5. 1 2  Kelly, Heather. "The bizarre, lucrative world of 'unboxing' videos". CNN. Dicapai pada 29 November 2015.
6. ↑  What's the Deal With Unboxing Videos?, "PBS Idea Channel", 12 February 2014.
7. ↑  Diaz, Ann-Christine (18 May 2017). "The King and Chester Cheetah Want You to Stuff Your Face With Jumbo Cheetos Oozing With Mac N' Cheese". *Creativity*. Crain Communications. Dicapai pada 23 May 2016.
8. ↑  Wohl, Jessica (27 June 2016). "Burger King Unboxing Video Stars Chester Cheetah". *Advertising Age*. Crain Communications. Dicapai pada 23 May 2017.
9. ↑  Wohl, Jessica (28 June 2016). "Chester Cheetah Unboxes the New Burger King Offering That's Going to Ruin Your Beach Diet". *Creativity*. Crain Communications. Dicapai pada 23 May 2017.
10. ↑  A Brief History of Unboxing, *Polygon*. 25 May 2018.
11. ↑  Ryan's World, *YouTube*.
12. ↑  Should children watch toy unboxing videos?, *BBC News*. 9 December 2019.
13. ↑  EvanTube HD, *YouTube*
14. ↑  "What is Ryan Kaji- the highest paid YouTuber's net worth?". *opoyi.com* (dalam bahasa Inggeris). Dicapai pada 2021-01-23.
15. ↑  Vlad and Nikita, *YouTube*.
16. ↑  CKN Toys, *YouTube*.
17. ↑  Kids'Toy, *YouTube*
18. ↑  DenLion TV, *YouTube*
19. ↑  Youtube, violata la privacy dei bambini: multa milionaria in arrivo, *Corriere della Sera*. 20 July 2019.
20. ↑  Mi sono svegliata con l’Apocalisse su Youtube: ecco cosa sta accadendo agli youtuber che si rivolgono ai giovanissimi, *Fatto Quotidiano*. 14 November 2019